Merkezê Îrtîbatî û Çapemenîye yê HPGyî derheqê hêrişanê artêşa tirke ya îşxalkere de bi eşkerayîyêke nê agahîyî dayî:
''Herêma Rojawanê Zapî ya Şehîd Delîlî de 27ê hezîrane de îşxalkerî Warê Xoverdayîşî yê Girê FMyî de pê çekanê giranan ameyî derbkerdene.
Hêrişê bi bombayanê qedexekerdeyan;
25ê hezîrane de mewzîyê ma yê Warê Xoverdayîşî yê Sîda yê Zapî 4 reyî dîyayî bombayan ver.
Hêrişê bînî yê artêşa îşxalkere;
24-25-26ê hezîrane de Girê Bihar, Girê Cûdî, Girê Amedîyê, Girê Hekarî, Xakurkê, Girê Berbizina û Goşînê, warê Xêrê û Çemrobotkî 12 reyî dîyayî bombayan ver.
27ê hezîrane de warê Şêxzade û Kolîtî yê Xakurkê 4 reyî dîyayî bombayan ver. Netîceya bombardumanî de erazî de şewat vejîya û hema zî şewat dewam keno.
Reyna 24, 25, 26 û 27ê hezîrane de Girê Bahar, Girê Cûdî, Girê Amediyê, Serê Metîna, Golka, Şêlazê, Girê Hekarî, Gelîya Lolanî, Girê Şehîd Heqî, Girê Şehîd Kamuranî û Kolîtî 256 reyî dîyayî bombayan ver.
Artêşa îşxalkere 25 û 27ê hezîrane de zî hêrişê mewzîyanê Warê Xoverdayîşî yê Sîda kerd û pê kepçeyan kerd ke nînan bişikna.''
